ai4bharat/Pralekha huggingface dataset:
ప్రధాన మంత్రి కార్యాలయం
దేశం యొక్క భాగ్యాన్ని మార్చివేసే ప్రయాసలనుచేసినందుకు గాను నర్సుల ను, డాక్టర్ లను మరియు ఇతరుల ను 77వ స్వాతంత్ర్య దినం నాడు ప్రశంసించిన ప్రధాన మంత్రి
ప్రతిష్ఠాత్మకమైన ఎర్ర కోట నుండి స్వాతంత్ర్య దినకార్యక్రమాన్ని చూడడానికి దేశ వ్యాప్తం గా 50 మంది నర్సులను విశేష అతిథులు గాపాల్గొనాలని ఆహ్వానించడమైంది
‘‘మనుషుల ను కేంద్ర స్థానం లో నిలుపుకొనే దృష్టికోణాన్ని అనుసరిస్తే తప్ప ప్రపంచం యొక్క అభివృద్ధి సాధ్యపడదు అని కోవిడ్ మనకు నేర్పింది’’
జన్ఔషధి కేంద్రాలు 20,000 కోట్ల రూపాలయ ను ఆదా చేసి దేశం లో మధ్య తరగతి వర్గాలవారికి క్రొత్త బలాన్ని ఇచ్చింది’’
‘‘జన్ ఔషధి కేంద్రాల సంఖ్య ను పెంచి 25,000 కేంద్రాలు గాచేయాలనేది లక్ష్యం గా ఉంది’’
న్యూ ఢిల్లీ లో జరిగిన స్వాతంత్ర్య దినం సంబంధి కార్యక్రమాల లో భాగం గా, దేశ వ్యాప్తం గా 50 మంది నర్సుల ను వారి కుటుంబ సభ్యుల తో పాటు గా ఎర్ర కోట యొక్క బురుజుల లో సాగిన కార్యక్రమం లో విశిష్ట అతిథుల వలె పాలుపంచుకోవలసింది గాను, ఆ కార్యక్రమాల ను తిలకించవలసింది గాను ఆహ్వానించడమైంది. ఈ ప్రత్యేకమైనటువంటి అతిథుల లో సర్ పంచ్ లు, గురువు లు, రైతులు మరియు మత్స్యకారుల మొదలుకొని జీవనం లోని విభిన్న రంగాల కు చెందిన 1800 విశేష అతిథులు కూడా పాల్గొన్నారు.
దేశం యొక్క భాగ్యాన్ని మార్చివేసే ప్రయత్నాల ను చేస్తున్నందుకు గాను నర్సుల ను, డాక్టర్ లను మరియు ఇతరుల ను ప్రధాన మంత్రి శ్రీ నరేంద్ర మోదీ ప్రశంసించారు. మనుషుల ను కేంద్ర స్థానం లో అట్టిపెట్టుకొనే దృష్టికోణం ఉంటే తప్ప ప్రపంచం యొక్క అభివృద్ధి సాధ్యం కాదు అని కోవిడ్ మనకు నేర్పించింది ఆయన అన్నారు.
దేశం లో విస్తృతమైన ఆరోగ్య రక్షణ కవచాన్ని అందించే ప్రయత్నాల ను మెరుగు పరచడం కోసం ప్రభుత్వం చేపట్టిన ప్రయాసల ను ప్రధాన మంత్రి ప్రశంసిస్తూ, ప్రభుత్వం ఆయుష్మాన్ భారత్ లో 70,000 కోట్ల రూపాయల పెట్టుబడి ని పెట్టిందని, దీని ద్వారా బిపిఎల్ కుటుంబాల కు 5 లక్షల రూపాయల వరకు వార్షిక స్వాస్థ్య హామీ లభిస్తోందన్నారు.
ఈ సందర్భం లో దేశ ప్రజల ను ఉద్దేశించి ప్రధాన మంత్రి ప్రసంగిస్తూ, 200 కోట్ల కు పైగా కోవిడ్ టీకాకరణ సంబంధి ప్రశంసనీయమైనటువంటి కార్యసాధన లో ఆరోగ్య రంగ శ్రమికులు అందించిన అనుకరణీయమైనటువంటి తోడ్పాటు ను , ప్రత్యేకించి ఆంగన్ వాడీ కార్యకర్త లు మరియు ఆశా కార్యకర్తల యొక్క సమర్పణ ను మరియు అదే పని గా వారు చేసినటువంటి ప్రయాసల ను ప్రశంసించారు. ‘‘కోవిడ్ కాలం లోను ఆ తరువాతి కాలం లోను ప్రపంచానికి భారతదేశం సాయాన్ని అందించింది, తద్ద్వారా ప్రపంచానికి ఒక మిత్రుని వలె భారతదేశం తన ను తాను ప్రతిష్ఠించుకొన్నది.’’ అని కూడా ఆయన అన్నారు.
ఒక భూమి, ఒక ఆరోగ్యం మరియు ఒక భవిష్యత్తు ల తాలూకు దృష్టికోణాన్ని గురించి ప్రధాన మంత్రి ప్రముఖం గా ప్రకటిస్తూ, ‘‘జన్ ఔషధి కేంద్రాలు 20,000 కోట్ల రూపాయల ను ఆదా చేయడం ద్వారా దేశం లోని మధ్య తరగతి వర్గాల వారికి ఒక క్రొత్త బలాన్ని ఇచ్చాయి.’’ అని పేర్కొన్నారు. దేశం లో రాబోయే రోజుల లో జన్ ఔషధి కేంద్రాల ప్రస్తుత సంఖ్య ను 10,000 నుండి పెంచి 25,000 కేంద్రాలు గా చేయాలి అనేటటువంటి లక్ష్యం దిశ లో కృషి జరుగుతోందని ప్రధాన మంత్రి స్పష్టం చేశారు.
మైనారిటీ వ్యవహారాల మంత్రిత్వ శాఖ
మైనారిటీ వర్గాల్లోని పేద విద్యార్థుల కోసం 2014-15 నుంచి ఇప్పటివరకు 4 కోట్లకు పైగా ఉపకార వేతనాలు పంపిణీ
మైనారిటీలుగా గుర్తించిన బౌద్ధులు, క్రిస్టియన్లు, జైనులు, ముస్లిములు, పార్శీలు, సిక్కుల సామాజిక, ఆర్థిక, విద్య సాధికారత కోసం వివిధ సంక్షేమ పథకాలను మైనారిటీ వ్యవహారాల మంత్రిత్వ శాఖ అమలు చేస్తోంది. ఆయా పథకాల వివరాలను www.minorityaffairs.gov.in లో చూడవచ్చు.
2015-16 నుంచి 2019-20 వరకు, గుర్తించిన మైనారిటీల సంక్షేమం కోసం మంత్రిత్వ శాఖ కేటాయించిన మొత్తం
రూ.21,160.84 కోట్లు. ఇందులో ఖర్చు చేసింది రూ.19,201.45 కోట్లు. కేటాయించిన మొత్తంలో ఇది దాదాపు 90.75 శాతం.
2014-15 నుంచి ఇప్పటివరకు, మైనారిటీల్లోని ఆర్థికంగా వెనుకబడిన వర్గాల విద్యార్థులకు 4,00,06,080 ఉపకార వేతనాలను మంత్రిత్వ శాఖ ద్వారా అందించాం. వీటి విలువ రూ.11,690.81 కోట్లు. 2015-16 నుంచి 2019-20 మధ్య, వివిధ పథకాల ద్వారా రూ.9223.68 కోట్ల విలువైన 3,06,19,546 ఉపకార వేతనాలను మైనారిటీ వర్గాల విద్యార్థులకు మంత్రిత్వ శాఖ పంపిణీ చేసింది. ఈ మొత్తంలో దాదాపు 54 శాతాన్ని బాలికలు అందుకున్నారు.
మైనారిటీ వ్యవహారాల శాఖ మంత్రి శ్రీ ముఖ్తార్ అబ్బాస్ నఖ్వి, ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
జౌళి మంత్రిత్వ శాఖ
మార్కెటింగ్ ఈవెంట్లలో హస్తకళాకారులు పాల్గొనేందుకు వీలుగా ఆన్లైన్ పోర్టల్ను ప్రారంభించిన కేంద్రం
హస్తకళాకారులందరికీ సమానమైన, న్యాయమైన అవకాశాన్ని ఇవ్వనున్న ఆన్లైన్ ప్రక్రియ
ఆన్లైన్ పోర్టల్ ద్వారా మార్కెటింగ్ ఈవెంట్లలో  పాల్గొనేందుకు హస్తకళాకారుల నుంచి దరఖాస్తులను ఆహ్వానించే ప్రక్రియకు డెవలప్మెంట్ కమిషనర్  కార్యాలయం శ్రీకారం చుట్టింది. దీనితో హస్తకళాకారులకు పూర్తిగా డిజిటీకరించిన మార్కెటింగ్ వేదికను ఇది అందచేస్తుంది.
వారి ఉత్పత్తులను విక్రయించేందుకు మద్దతునిచ్చే లక్ష్యంతో ప్రతిసంవత్సరం దేశంలోని భిన్న ప్రాంతాలలో సుమారు 200 మార్కెటింగ్ కార్యక్రమాలను కార్యాలయం నిర్వహిస్తున్నది. దరఖాస్తుల ఎంపిక నుంచి అంతిమంగా స్టాల్ కేటాయింపు వరకూ ఎటువంటి మానవ చొరవలు లేకుండా పూర్తిగా కంప్యూటీకరించిన ఆన్లైన్ ప్రక్రియ ప్రారంభమం కానుంది. ఈ ఆన్లైన్ ప్రక్రియ హస్తకళాకారులందరికీ సమానమైన, ఉచితమైన, పారదర్శకమైన అవకాశాన్ని కల్పిస్తుంది. హస్తకళాకారులకు దీనిపై అవగాహన కల్పించే ఉద్దేశ్యంతో సంబంధిత సిబ్బందికి దరఖాస్తులు సమర్పించడంపై విస్త్రతమైన మార్గదర్శకాలను అందించడం జరిగింది .
మార్కెటింగ్ కార్యకలాపాల కోసం అర్హులైన చేతివృత్తి పనివారు ఆన్లైన్లో దరఖాస్తులు సమర్పించేందుకు డెవలప్మెంట్ కమిషనర్  కార్యాలయం ఇండియన్ హ్యాండీక్రాఫ్ట్ పోర్టల్ ను ప్రారంభించింది. హస్తకళాకారులు తమకు కేటాయించిన పెహెచాన్ కార్డు  నెంబరుతో లాగిన్ అయ్యి, నమోదు చేసుకున్న మొబైల్ నెంబరుకు పంపిన ఒటిపి ద్వారా ధ్రువీకృతం అవుతారు. దిల్లీ హాట్ సహా మార్కెటింగ్ కార్యక్రమాలకు దరఖాస్తులను అందుకుని, ఎంపిక చేసే ప్రక్రియలు పోర్టల్ ద్వారా మాత్రమే జరుగుతాయి. దేశీయ మార్కెటింగ్ కార్యక్రమాలలో పాల్గొనేందుకు భౌతికంగా దరఖాస్తులను ఆహ్వానించే పద్ధతిని ఇకపై కొనసాగించరు.
ప్రధాన మంత్రి కార్యాలయం
ఛత్రపతి శివాజీ మహారాజ్ కు ఆయన జయంతి సందర్భం లో నమస్సు లు అర్పించిన ప్రధాన మంత్రి
ఈ రోజు న ఛత్రపతి శివాజీ మహారాజ్ జయంతి కావడం తో ప్రధాన మంత్రి శ్రీ నరేంద్ర మోదీ ఆయన కు నమస్సు లు అర్పించారు.
‘‘భరత మాత అమర సుపుత్రుడు ఛత్రపతి శివాజీ మహారాజ్ కు ఆయన జయంతి సందర్భం లో ఇవే వందన శతాలు. అజేయమైనటువంటి సాహసానికి, అద్భుతమైనటువంటి ఆయన శౌర్యానికి, అసాధరణమైనటువంటి ఆయన మేధస్సు కు సంబంధించిన గాథ లు యుగ యుగాల పాటు దేశ ప్రజల కు ప్రేరణ ను అందిస్తూనే ఉంటాయి. జయ్ శివాజీ’’ అని ఒక ట్వీట్ లో ప్రధాన మంత్రి పేర్కొన్నారు.
రైల్వే మంత్రిత్వ శాఖ
100% విద్యుదీకరణ దిశగా సాగుతున్న భారతీయ రైల్వేలు
● మొత్తం బీజీ నెట్వర్క్లో 82% విద్యుద్దీకరణ పూర్తి చేసిన భారతీయ రైల్వేలు
● 2022 ఏప్రిల్-అక్టోబర్లో 1223 రూట్ కిలోమీటర్ల  విద్యుదీకరణ
● ఇంధన వినియోగంలో మెరుగుదల కోసం విద్యుదీకరణ
బ్రాడ్ గేజ్ నెట్వర్క్ను పూర్తిగా విద్యుదీకరించే ప్రతిష్టాత్మక ప్రణాళికను భారతీయ రైల్వే ప్రారంభించింది. దీనివల్ల ఇంధన వినియోగంలో మెరుగుదలతో పాటు, ఇంధన వ్యయం తగ్గుతుంది, విలువైన విదేశీ మారక ద్రవ్యం ఆదా అవుతుంది.
ఎఫ్వై 2022-23 ఆర్థిక సంవత్సరంలో అక్టోబర్ నెల వరకు, భారతీయ రైల్వే 1223 రూట్ కిలోమీటర్ల  విద్యుదీకరణ సాధించింది. 2021-22 ఆర్థిక సంవత్సరంలో ఇదే కాలంలో ఇది 895 ఆర్కేఎంలుగా ఉంది. గత సంవత్సరం గణాంకాలతో పోల్చితే ప్రస్తుత సంవత్సరంలో 36.64% వృద్ధి ఉంది.
2021-22లో భారతీయ రైల్వే చరిత్రలో 6,366 ఆర్కేఎంల రికార్డు స్థాయి విద్యుదీకరణ సాధ్యమైంది. అంతకుముందు అత్యధిక విద్యుదీకరణ 6,015 ఆర్కేఎంలు. 2020-21లో ఇది సాధించారు.
భారతీయ రైల్వేకు చెందిన మొత్తం బీజీ నెట్వర్క్ 65,141 ఆర్కేఎంలో , 31.10.2022 నాటికి 53,470 బీజీ ఆర్కేఎం విద్యుదీకరించారు. ఇది మొత్తం బీజీ నెట్వర్క్లో 82.08%.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
సంపన్ ప్రాజెక్ట్ ద్వారా 1 లక్ష మందికి పైగా ప్రజలు నేరుగా వారి బ్యాంకు ఖాతాల్లోకి పెన్షన్ పొందుతున్నారు
ఈ వ్యవస్థ ద్వారా 9,630 ఫిర్యాదులు పరిష్కరించబడ్డాయి
టెలికాం డిపార్ట్మెంట్కు పెన్షన్ కేసులను వేగంగా పరిష్కరించడంలో, మెరుగైన సయోధ్య/ఆడిటింగ్ మరియు అకౌంటింగ్ సౌలభ్యం కోసం సంపన్ సహాయం చేస్తోంది.
సంపన్ ద్వారా భారతదేశం అంతటా ఉన్న ప్రిన్సిపల్ కంట్రోలర్ ఆఫ్ కమ్యూనికేషన్ అకౌంట్స్/కంట్రోలర్ ఆఫ్ కమ్యూనికేషన్ అకౌంట్స్ కార్యాలయాల ద్వారా ప్రస్తుతం లక్ష మందికి పైగా పింఛనుదారులు సేవలందుకుంటున్నారు. ఇది క్రింది ప్రయోజనాలకు భరోసానిస్తూ సింగిల్ విండో సెటప్ని అందించడం ద్వారా పెన్షనర్లకు సర్వీస్ డెలివరీని మెరుగుపరిచింది:
· పింఛను కేసులు సకాలంలో పరిష్కారం
· ఈ-పెన్షన్ చెల్లింపు ఆర్డర్ కేటాయింపు
· ప్రతి పెన్షనర్కు లాగిన్ చెల్లింపు చరిత్ర వంటి కీలక సమాచారానికి యాక్సెస్ను అనుమతిస్తుంది
· ఫిర్యాదుల ఆన్లైన్ సమర్పణ మరియు సకాలంలో ఎస్ఎంఎస్ అలర్ట్ లు
పెన్షన్ చెల్లింపునకు బ్యాంకులు/పోస్టాఫీసులకు చెల్లించే కమీషన్ ఖాతాలో భారత ప్రభుత్వానికి పునరావృతమయ్యే నెలవారీ పొదుపులను ఇది నిర్ధారిస్తుంది. ఇది సుమారుగా జూన్ 2021 నాటికి రూ.11.5 కోట్లు.
ప్రారంభించినప్పటి నుండి సంపన్ కు సంబంధించిన కీలక డేటా దిగువన సంగ్రహించబడింది:
|
|
సంవత్సరం
|
|
ఆన్బోర్డ్ చేసిన పెన్షనర్ల సంఖ్య
|
|
పరిష్కరించబడినఫిర్యాదుల సంఖ్య
|
|
పంపిణీ చేయబడిన మొత్తం 
|
|
2019
|
|
12,001
|
|
524
|
|
2109.67/-
|
|
2020
|
|
87,958
|
|
6,839
|
|
8477.30/-
|
|
2021 
|
|
1,382
|
|
2,267
|
|
5238.47/-
|
|
మొత్తం
|
|
1,01,341
|
|
9,630
|
|
15,825.44 కోట్లు
ఎస్ఎఎంపిఎఎన్ఎన్– 'సిస్టమ్ ఫర్ అకౌంటింగ్ అండ్ మేనేజ్మెంట్ ఆఫ్ పెన్షన్' అనేది కంట్రోలర్ జనరల్ ఆఫ్ కమ్యూనికేషన్ అకౌంట్స్, డిపార్ట్మెంట్ ఆఫ్ టెలికమ్యూనికేషన్స్, కమ్యూనికేషన్స్ మినిస్ట్రీ ద్వారా అమలు చేయబడుతున్న భారత ప్రభుత్వ ప్రతిష్టాత్మక ప్రాజెక్ట్. దీనిని 29 డిసెంబర్ 2018న ప్రధాన మంత్రి శ్రీ నరేంద్ర మోదీ జాతికి అంకితం చేశారు. ఇది టెలికమ్యూనికేషన్స్ డిపార్ట్మెంట్ పెన్షనర్ల కోసం అవాంతరాలు లేని ఆన్లైన్ పెన్షన్ ప్రాసెసింగ్ మరియు చెల్లింపు వ్యవస్థ. ఇది పింఛనుదారుల బ్యాంకు ఖాతాల్లోకి నేరుగా పెన్షన్ క్రెడిట్ను అందిస్తుంది.
ఈ వ్యవస్థ పెన్షన్ కేసులను వేగంగా పరిష్కరించడంలో, మెరుగైన సయోధ్య/ఆడిటింగ్ మరియు అకౌంటింగ్ సౌలభ్యం కోసం డిపార్ట్మెంట్కు సహాయపడింది.
6 నెలల స్వల్ప వ్యవధిలో 76000 బిఎస్ఎన్ఎల్ వాలంటరీ రిటైర్మెంట్ స్కీమ్ 2019 కేసులను పరిష్కరించడంలో సంపన్ కీలకపాత్ర పోషించింది.
సంపన్ అనేది అనువైన డిజైన్తో కూడిన సిస్టమ్, ఇది ఎప్పటికప్పుడు విస్తరిస్తున్న అవసరాలకు అనుగుణంగా మార్పునకు అనుమతిస్తుంది.
నీతి ఆయోగ్
‘భారతదేశంలో ఆరోగ్యబీమా చట్రం కిందకు రాని మధ్యస్థులు’ విషయమై నివేదిక విడుదల చేసిన నీతి ఆయోగ్
నీతి ఆయోగ్ ఈరోజు భారతదేశంలో ఆరోగ్యబీమా చట్రం కిందకు రాని మధ్యస్థులకు ఆరోగ్య బీమా అనే పేరుతో ఒక సమగ్ర నివేదికను విడుదల చేసింది, ఇది భారతీయ జనాభా ఆరోగ్య బీమా కవరేజీలో ఉన్న అంతరాలను బయటకు తీసుకొచ్చింది. బీమా ఆరోగ్య కవరేజ్ పరిస్థితిని పరిష్కరించడానికి గల వివిధ పరిష్కారాలను సూచించింది. నీతి ఆయోగ్ సీఈవో అమితాబ్ కాంత్, అదనపు కార్యదర్శి డాక్టర్ రాకేశ్ సర్వాల్ సమక్షంలో ఈ నివేదికను ఆవిష్కరించారు. నీతి ఆయోగ్ సభ్యుడు డాక్టర్ వి.కె. పాల్, ఈ బీమా నివేదిక ముందుమాట రాశారు. ఇందులో అందరికీ ఆరోగ్య బీమా కవరేజ్ యొక్క ఆవశ్యకతను ఎత్తిచూపుతూ "ఆరోగ్య బీమా వ్యాప్తిని విస్తరింపజేయడానికి ముఖ్యమైన సవాళ్లను అధిగమించవలసి ఉంటుంది" అని పేర్కొన్నారు. “ఈ ప్రయత్నంలో ప్రభుత్వం మరియు ప్రైవేట్ రంగం కలిసి రావాలని పేర్కొన్నారు. తప్పిపోయిన మధ్య స్థాయి వారిని చేరుకోవడానికి మరియు ఆకట్టుకునే ఉత్పత్తులను అందించడానికి ప్రైవేట్ రంగ చాతుర్యం మరియు సామర్థ్యం ఎంతగానో అవసరమని పేర్కొన్నారు. వినియోగదారుల అవగాహన, విశ్వాసాన్ని పెంపొందించడం, ఉత్పత్తులకు ప్రామాణికరించడం, వినియోగదారుల రక్షణకు తగు నియంత్రణను సవరించడం మరియు కార్యాచరణ సామర్థ్యాన్ని మెరుగుపరచడానికి ఒక వేదికను అందించడంలో ప్రభుత్వం ముఖ్యమైన పాత్ర ఉందని పేర్కొన్నారు. నీతి ఆయోగ్ సీఈఓ అమితాబ్ కాంత్ మాట్లాడుతూ “ఈ నివేదిక ఆరోగ్యానికి ఆర్థిక రక్షణను పెంచడం.. యూనివర్సల్ హెల్త్ కవరేజ్ యొక్క విస్తృత లక్ష్యంపై సంభాషణను తిరిగి ఉత్తేజపరిచే ప్రయత్నం. ఈ నివేదిక ప్రస్తుత ఆరోగ్య బీమా రంగం, ఇప్పటికే ఉన్న ఖాళీలను వివరిస్తుంది. ఆరోగ్య బీమా కవరేజీని పెంచడానికి గాను విస్తృత సిఫార్సులు మరియు మార్గాలను వివరిస్తుంది. ఆయుష్మాన్ భారత్ - ప్రధాన్ మంత్రి జన్ ఆరోగ్య యోజన— యూనివర్సల్ ఆరోగ్య బీమా కవరేజీకి సంబంధించిన ప్రధాన పథకాలు, మరియు రాష్ట్ర ప్రభుత్వ విస్తరణ పథకాలు— జనాభాలో దిగువన ఉన్న 50 శాతం మందికి సమగ్రమైన హాస్పిటలైజేషన్ కవర్ను అందిస్తున్నాయి. జనాభాలో దాదాపు 20 శాతం మంది సామాజిక ఆరోగ్య బీమా ద్వారా కవర్ చేయబడుతున్నారు. ప్రైవేట్ స్వచ్ఛంద ఆరోగ్య బీమా ప్రధానంగా అధిక-ఆదాయ సమూహాల కోసం రూపొందించబడింది. మిగిలిన 30% జనాభా ఎలాంటి ఆరోగ్య బీమా లేని వారు వీరు "మిస్సింగ్ మిడిల్" అని పిలువబడుతున్నారు. మిస్సింగ్ మిడిల్ అన్ని ఖర్చుల క్వింటైల్లలో బహుళ సమూహాలను కలిగి ఉంది. ఇది పట్టణ మరియు గ్రామీణ ప్రాంతాలలోనూ విస్తరించి ఉంది. బీమా కవరేజ్ కిందకు రాని మధ్యస్థుల వారి కోసం తక్కువ-ధర కలిగిన సమగ్ర ఆరోగ్య బీమా ఉత్పత్తులను రూపొందించాల్సిన అవసరాన్ని నివేదిక హైలైట్ చేస్తుంది. వీరి ఆరోగ్యానికి తక్కువ ఆర్థిక రక్షణ పాలసీ సమస్యను కూడా గుర్తిస్తుంది. దానిని తగిన విధంగా పరిష్కరించడంలో సంభావ్య మార్గంగా ఆరోగ్య బీమాను ప్రధానంగా వెలుగులోకి తెస్తుంది. అలా చేయడం ద్వారా.. తప్పిపోయిన మధ్యస్థులకు బీమా కవరేజీని మెరుగుపరచడానికి పరిష్కారాలు మరియు నిర్దిష్ట ఉత్పత్తులపై విస్తృత చర్చలకు నివేదిక ఒక ప్రారంభ బిందువును అందిస్తుంది. నివేదిక విస్తృత పరిశ్రమ మరియు ప్రభుత్వ వాటాదారుల సంప్రదింపులు మరియు సమస్య యొక్క ప్రత్యేకతలు మరియు సంభావ్య పరిష్కారాలను లోతుగా పరిశోధించడానికి వినియోగదారుల సమూహాలతో చర్చలను ప్రతిపాదిస్తుంది.
పూర్తి నివేదికను ఇక్కడ పొందవచ్చు..
మంత్రిమండలి
హెచ్.యు.ఆర్.ఎల్ ద్వారా ఎఫ్.సి.ఐ.ఎల్కు చెందిన గోరఖ్పూర్, సింద్రి యూనిట్లను పునరుద్ధరింప చేసేందుకు రాయితీ ఒప్పందం, భూమి లీజు ఒప్పందాలు అలాగే హెచ్.ఎఫ్.సి.ఎల్కు చెందిన బరౌని యూనిట్పునరుద్ధరణ, లీజుపై భూమి అప్పగింతకు కేబినెట్ ఆమోదం
ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర కేబినెట్, ఈ కింది ప్రతిపాదనను ఆమోదించింది.-
కు భూమిని లీజుపై ఇవ్వడానికి,
ఫర్టిలైజర్ కార్పొరేషన్ ఆఫ్ ఇండియా లిమిటెడ్ కు చెందిన గోరఖ్పూర్,సింద్రి యూనిట్లు, హిందూస్థాన్ ఫర్టిలైజర్ కార్పొరేషన్ లిమిటెడ్కు బరౌని యూనిట్ను హెచ్.యు.ఆర్.ఎల్ ద్వారా పునరుద్ధరణకు రాయితీ ఒప్పందాలు, భూమి లీజు ఒప్పందాలు చేసుకునేందుకు అలాగే గోరఖ్పూర్, సింద్రి, బరౌనీ మూడు ప్రాజెక్టులకు సంబంధించి ఎఫ్.సి.ఐ.ఎల్, హెచ్.ఎఫ్.సి.ఎల్లకు హెచ్.యు.ఆర్.ఎల్ ల మధ్య ప్రత్యామ్నాయ ఒప్పందాలు, అలాగే ఇతర ఒప్పందాల ఆమోదానికి వీటిమధ్య ఇంకా ఏవైనా ఒప్పందాలు అవసరమైతే వాటిని కుదుర్చుకునేందుకు అంతర్ మంత్రిత్వశాఖ కమిటీకి అధికారం ఇచ్చే ప్రతిపాదనలకు కేంద్ర కేబినెట్ ఆమోదం తెలిపింది.
ప్రభావంః
ఎఫ్.సి.ఐ.ఎల్, హెచ్.ఎఫ్.సి.ఎల్ లకు చెందిన గోరఖ్పూర్, సింద్రీ, బరౌనీ యూనిట్ల పునరుద్ధరణతో ఎరువుల రంగంలోకి గణనీయమైన పెట్టుబడులు రావడానికి వీలు కలుగుతుంది.తూర్పు భారతదేశంలో కీలక మౌలికసదుపాయాల అభివృద్ధికి వేయనున్న జగదీశ్పూర్- హల్దియా పైప్లైన్కు ఈ యూనిట్లు కీలక కస్టమర్లుగా ఉంటాయి.ఇవి ఈ ప్రాంతంలో ఉపాధి అవకాశాలు కల్పిస్తాయి.అలాగే తూర్పు ప్రాంతంలో, రాష్ట్రంలో ఆర్థిక వ్యవస్థ పురోగమిస్తుంది. ఈ ఎరువుల కర్మాగారాల పునరుద్ధరణతో దేశీయంగా యూరియా ఉత్పత్తి మరింత పెరగడంతోపాటు యూరియా రంగంలో దేశ స్వావలంబన మరింత ఇనుమడిస్తుంది.
వివరాలుః
ఎన్.టి.పి.సి., ఐఒసిఎల్, సిఐఎల్, ఎఫ్సిఐఎల్, హెచ్ఎఫ్సిఎల్ ల సంయుక్త రంగ కంపెనీగా హెచ్.యు.ఆర్.ఎల్ 2016 జూన్లో ఏర్పడింది.గోరఖ్పూర్, సింద్రి, బరౌనిలలో ఎరువుల కర్మాగారాల పునరుద్ధరణ ప్రాజెక్టు చేపట్టేందుకు దీనిని ఏ ర్పాటు చేశారు.
హెచ్.యు.ఆర్.ఎల్ సంస్థ ఈ మూడు ప్రదేశాలలో ఎరువుల కర్మాగారాలు ఏర్పాటు చేయడానికి వీలుగా ఎప్.సి.ఐల్, హెచ్.ఎఫ్.సి.ఎల్ సంస్థలు హెచ్.యు.ఆర్.ఎల్తో ఒక లీజు ఒప్పందంపై సంతకాలు చేయనున్నాయి. ఈ భూమిని 55 సంవత్సరాలపాటు లీజుకు ఇవ్వనున్నారు.
లీజుగా భూమిని అందుకుంటున్న హెచ్.యు.ఆర్.ఎల్ సంస్థ నామ మాత్రపు లీజు అద్దెగా లీజుకు ఇచ్చిన ఎఫ్.సి.ఐ.ఎల్, హెచ్.ఎఫ్.సి.ఎల్లకు ఏటా లక్ష రూపాయల లీజు అద్దెను చెల్లిస్తుంది.
ఎఫ్.సి.ఐ.ఎల్కు చెందిన సింద్రి, గోరఖ్పూర్ యూనిట్లు, హెచ్.ఎఫ్.సి.ఎల్కు చెందిన బరౌని యూనిట్కు సంబంధించి రాయితీ ఒప్పందాలను ఎఫ్.సి.ఐ.ఎల్, హెచ్.ఎఫ్సిఎల్, హెచ్యుఆర్ ఎల్ ల మధ్య కుదుర్చుకోనున్నారు.ఈ ప్రాజెక్టులకు సంబంధించి పూర్తి డిజైన్, ఇంజనీరింగ్, నిర్మాణం,ప్రొక్యూర్మెంట్, టెస్టింగ్,అమలు, ఈ ఎ రువుల ప్లాంటుల ప్రారంభం, నిర్వహణ, వాటి ఉత్పత్తులను మార్కెట్ చేయడానికి హెచ్.యు.ఆర్.ఎల్కు ఈ ఒప్పందం హక్కును కల్పిస్తుంది. ఇక ప్రత్యామ్నాయ ఒప్పందం అనేది హెచ్.యు.ఆర్.ఎల్, ప్రత్యేక ప్రాజెక్టుకు లెండర్ ప్రతినిధులు, ఎఫ్.సి.ఐ.ఎల్, హెచ్.ఎఫ్.సి.ఎల్ ల మధ్య త్రైపాక్షిక ఒప్పందంగా ఉంటుంది. ఈ ఒప్పందం ప్రకారం హెచ్.యు.ఆర్.ఎల్ తనకు అవసరమైన నిధులు సమకూర్చుకోవడానికి వీలుగా దీనిని కుదుర్చుకుంటారు.ప్రతి ప్రాజెక్టుకు సంబంధించి లెండర్ల సిండికేషన్ పూర్తి అయిన తర్వాత ఈ సంతకాలు జరుగుతాయి.
ప్రధాన మంత్రి కార్యాలయం
కరోనా కు వ్యతిరేకం గా పోరాడడం లో 130 కోట్ల మంది దేశ ప్రజలు కనబరచిన సంకల్పంన్యూ ఇండియా యొక్క శక్తి కి సంకేతంగా ఉంది: ప్రధాన మంత్రి
ప్రపంచం లో కెల్లా అత్యంత భారీ స్థాయి లో జరిగిన ఉచిత టీకా మందు పంపిణీ కావచ్చు, లేదా వైద్య సంబంధి మౌలిక సదుపాయల అభివృద్ధి కావచ్చు.. భారతదేశం ఆరోగ్యం రంగం లో కొత్త ప్రమాణాన్ని నెలకొల్పుతోంది అని ప్రధాన మంత్రి శ్రీ నరేంద్ర మోదీ అన్నారు. కరోనా కు వ్యతిరేకం గా పోరాడడం లో 130 కోట్ల మంది దేశ ప్రజలు చాటినటువంటి సంకల్పం అనేది న్యూ ఇండియా యొక్క శక్తి ని సూచిస్తోంది అని శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘కరోనా తో పోరాటం లో 130 కోట్ల మంది దేశ ప్రజలు ఏ సంకల్ప శక్తి ని అయితే చాటారో, అది ‘న్యూ ఇండియా’ యొక్క సామర్ధ్యాని కి గుర్తింపు గా ఉంది. స్వదేశీ టీకామందుల కు తోడు ప్రపంచం లో అన్నిటి కంటే పెద్దదైన ఉచిత వేక్సీనేశన్ కార్యక్రమం కావచ్చు, లేదా వైద్య సంబంధి మౌలిక సదుపాయాల ను అభివృద్ధి పరచడం కావచ్చు.. ఆరోగ్యం రంగం లో దేశం రోజూ కొత్త ప్రమాణాన్ని నెలకొల్పుతోంది’’ అని పేర్కొన్నారు.
జల శక్తి మంత్రిత్వ శాఖ
స్వచ్ఛ భారత్ మిషన్ విజయ గాథ: కర్ణాటకలోని గడగ్ జిల్లాలోని 32 గ్రామ పంచాయతీలలో పింక్ టాయిలెట్లు
పారిశుద్ధ్య పరిస్థితులను మెరుగుపరిచి, యుక్తవయస్సులో ఉన్న బాలికలు రుతుక్రమం సమయంలో ఎదుర్కొంటున్న సమస్యలు తొలగించి వారికి సురక్షిత, సౌకర్యవంతమైన సౌకర్యాలను కల్పించేందుకు కర్ణాటక లోని గడగ్ జిల్లా యంత్రాంగం జిల్లావ్యాప్తంగా 32-గ్రామ పంచాయతీలలో  పింక్ టాయిలెట్ల ను నిర్మిస్తోంది.
వీటిలో 20 యూనిట్ల నిర్మాణం పూర్తయింది. మిగిలిన 12 యూనిట్ల నిర్మాణం ఉంది. ఒకో యూనిట్ ను ఆరు లక్షల రూపాయల ఖర్చుతో చేపట్టారు. మొత్తం ఖర్చులో మూడు లక్షల రూపాయలను మహాత్మ గాంధీ గ్రామీణ ఉపాధి హామీ పథకం నుంచి సమకూరుస్తున్నారు. 1.8 లక్షల రూపాయలను స్వచ్ఛ భారత్ మిషన్-గ్రామీణ నుంచి మిగిలిన 1.2 లక్షల రూపాయలను గ్రామ పంచాయతీ 15వ ఆర్థిక సంఘం నిధుల నుంచి సమకూర్చడం జరిగింది.
ఇటువంటి సౌకర్యాన్ని మొదట కెహెచ్ పాటిల్ బాలికల సీనియర్ ప్రైమరీ పాఠశాలలో కల్పించారు. సౌకర్యం వల్ల ఆశించిన ఫలితం రావడంతో ఇతర గ్రామాలలో కూడా వీటి నిర్మాణాన్ని చేపట్టడం జరిగింది.
స్వచ్ఛ భారత్ మిషన్ గ్రామీణ్ కింద చేపట్టిన ఈ పింక్ మరుగుదొడ్లకు తగినంత నీటి సరఫరా, వెలుతురు అయ్యేలా నిర్మించారు. కౌమారదశలో ఉన్న బాలికలు మరియు మహిళల కోసం వాష్ రూమ్, , దుస్తులు మార్చుకునే గది మరియు ఇతర సౌకర్యాలను వీటిలో కల్పించారు. ప్రతి యూనిట్లో సానిటరీ ప్యాడ్లు మరియు రుతుక్రమ వ్యర్థాలను సురక్షితంగా పారవేయడానికి ఒక ఇన్సినరేటర్ ఏర్పాటు చేశారు.
స్వచ్ఛ భారత్ మిషన్ గ్రామీణలో అమలు చేస్తున్న వ్యర్థాల నిర్వహణ కారక్రమంలో రుతు పరిశుభ్రత అంశానికి ప్రాధాన్యత ఇస్తున్నారు. ఈ అంశం ఆరోగ్యం మరియు శ్రేయస్సు అంశాలనుమాత్రమే కాకుండా విద్య మరియు బాలికలు, మహిళల సమగ్ర అభివృద్ధి సాధనలో ప్రభావం చూపే అంశాల్లో కీలకంగా ఉంటుంది. దేశంలో కౌమారదశలో ఉన్న బాలికలు మరియు మహిళలందరికీ సహకారం అందించే అంశంలో ఇవ్వడానికి కేంద్ర తాగునీరు మరియు పారిశుద్ధ్య శాఖ మార్గదర్శకాలను జారీ చేసింది. వీటిలో రాష్ట్ర ప్రభుత్వాలు, జిల్లా యంత్రాంగం , ఇంజనీర్లు మరియు వివిధ శాఖలకు చెందిన సాంకేతిక నిపుణులతో సహా పాఠశాల ప్రధాన ఉపాధ్యాయులు మరియు ఉపాధ్యాయులు నిర్వర్తించాల్సిన బాధ్యతలను స్పష్టంగా పేర్కొనడం జరిగింది.
(తమకు కల్పిస్తున్న సౌకర్యాల పట్ల బాలికలు మరియు మహిళలు హర్షం వ్యక్తం చేస్తున్నారు. , బహిష్టు సమయంలో తాము ఎదుర్కొంటున్న ఇబ్బందులు తొలగిపోతాయని వారు అంటున్నారు.
స్వచ్ఛ భారత్ మిషన్ గ్రామీణ, మహాత్మాగాంధీ జాతీయ గ్రామీణ ఉపాధి హామీ పథకం, 15వ ఎఫ్సి, జిపి నిధులతో మరుగుదొడ్లు నిర్మాణాన్ని చేపట్టారు. ఈ ప్రత్యేక కార్యక్రమంతో స్వచ్ఛ గ్రామాలను నిర్మించాలన్న కల సాకారమవుతోంది.
పింక్ టాయిలెట్లలో కల్పించిన సౌకర్యాలను సక్రమంగా సరైన విధంగా వినియోగించుకుని, వాటిని సరైన విధంగా నిర్వహించే అంశాలపై అవగాహన కల్పించేందుకు ప్రత్యేక కార్యక్రమాలను నిర్వహించారు. కార్యక్రమంలో పాఠశాల అభివృద్ధి మరియు మానిటరింగ్ కమిటీ సభ్యులు, ఉపాధ్యాయులు మరియు గ్రామ పంచాయతీ సభ్యులకు పాఠశాల స్థాయిలో శిక్షణ నిర్వహించబడింది. ఇన్సినరేటర్ల వినియోగంపై ప్రత్యేక శిక్షణ అందించారు.
గ్రామంలోని మహిళలకు శానిటరీ ప్యాడ్లను తయారు చేసేందుకు ఎన్ఆర్ఎల్ఎం స్వయం సహాయక బృందాల ద్వారా శిక్షణ ఇచ్చేందుకు ప్రణాళికలు సిద్ధం చేస్తున్నారు. ఈలోగా, పాఠశాల విద్యార్థులకు అవగాహన కార్యక్రమాలు నిర్వహించబడుతున్నాయి, గోడలపై నినాదాలు, కరపత్రాల పంపిణీ ద్వారా బహిరంగ ప్రదేశాల్లో నిర్వహిస్తున్న అవగాహన కార్యక్రమాల వల్ల అన్ని వర్గాలు చైతన్యవంతం అవుతాయని ఆశిస్తున్నారు. సామాజిక మాధ్యమాలు మరియు డాక్యుమెంటరీల ద్వారా సురక్షితమైన పారిశుధ్యం మరియు పరిశుభ్రత సందేశాలు కూడా ప్రసారం చేస్తున్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
రూపే డెబిట్ కార్డ్లు మరియు తక్కువ-విలువైన భీం - యూ పీ ఐ  లావాదేవీల  వృద్ధి కోసం ప్రోత్సాహక పథకాన్ని క్యాబినెట్ ఆమోదించింది.
గౌరవ ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం, 2022 ఏప్రిల్ నుండి ఒక సంవత్సరం పాటు రూపే డెబిట్ కార్డ్లు మరియు తక్కువ-విలువ భీం - యూ పీ ఐ లావాదేవీల  వ్యాప్తి కోసం ప్రోత్సాహక పథకాన్ని ఆమోదించింది. .
1) 2022-23 ఆర్థిక సంవత్సరంలో తక్కువ-విలువ భీం - యూ పీ ఐ లావాదేవీలు  రూపే డెబిట్ కార్డ్ల వ్యాప్తి కోసం ₹ 2,600 కోట్ల ఆర్థిక వ్యయం తో ఆమోదించబడినది ఈ ప్రోత్సాహక పథకం . ఈ పథకం కింద, ప్రస్తుత ఆర్థిక సంవత్సరం 2022 కోసం, రూపే డెబిట్ కార్డ్లు మరియు తక్కువ-విలువైన భీం - యూ పీ ఐ లావాదేవీలను  ఉపయోగించి పాయింట్-ఆఫ్-సేల్  మరియు ఇ-కామర్స్ లావాదేవీలను ప్రోత్సహించడం కోసం, కొనుగోలు చేసే బ్యాంకులకు 23 ఆర్థిక సంవత్సరం కోసం ఆర్థిక ప్రోత్సాహకం అందించబడుతుంది.
2) ఆర్థిక మంత్రి తన 2022-23 ఆర్థిక సంవత్సరం బడ్జెట్పై ప్రసంగంలో, గత బడ్జెట్లో ప్రకటించిన డిజిటల్ చెల్లింపులకు ఆర్థిక మద్దతును కొనసాగించాలనే ప్రభుత్వ ఉద్దేశాన్ని ప్రకటించారు, ఆర్థికంగా మరియు వినియోగదారు-స్నేహపూర్వక చెల్లింపు ప్లాట్ఫారమ్ల వినియోగాన్ని ప్రోత్సహించడంపై దృష్టి పెట్టారు. ఈ పథకం పైన పేర్కొన్న బడ్జెట్ ప్రకటనకు అనుగుణంగా రూపొందించబడింది.
3) 2021-22 ఆర్థిక సంవత్సరం లో డిజిటల్ లావాదేవీలకు మరింత ప్రోత్సాహాన్ని అందించడానికి 2021-22 ఆర్థిక సంవత్సరం బడ్జెట్ ప్రకటనకు అనుగుణంగా ప్రభుత్వం ప్రోత్సాహక పథకాన్ని ఆమోదించింది. ఫలితంగా, మొత్తం డిజిటల్ చెల్లింపుల లావాదేవీలు సంవత్సరానికి 59% వృద్ధిని నమోదు చేశాయి, 2020-21 ఆర్థిక సంవత్సరం లో 5,554 కోట్ల నుండి 2021-22లో 8,840 కోట్లకు పెరిగాయి. భీం - యూ పీ ఐ లావాదేవీలు సంవత్సరానికి 106% వృద్ధిని నమోదు చేశాయి, 2020-21 ఆర్థిక సంవత్సరం లో 2,233 కోట్ల నుండి 2021-22 ఆర్థిక సంవత్సరం లో 4,597 కోట్లకు పెరిగాయి.
4) డిజిటల్ చెల్లింపుల వ్యవస్థలో వివిధ లబ్దిదారులు మరియు భారతీయ రిజర్వ్ బ్యాంక్  డిజిటల్ చెల్లింపుల పర్యావరణ వ్యవస్థ వృద్ధిపై సున్నా ఎం డీ ఆర్  తో ఎదురయ్యే ప్రతికూల ప్రభావం గురించి ఆందోళన వ్యక్తం చేశారు. ఇంకా, నేషనల్ పేమెంట్స్ కార్పొరేషన్ ఆఫ్ ఇండియా  ఇతర విషయాలతోపాటు, పర్యావరణ వ్యవస్థ లబ్దిదారుల కోసం ఖర్చుతో కూడుకున్న విలువ ప్రతిపాదనను రూపొందించడానికి, వ్యాపారుల అంగీకార వ్యాప్తి కోసం మరియు నగదు చెల్లింపుల నుండి వేగవంతమైన వలసలను రూపొందించడానికి భీం - యూ పీ ఐ మరియు రూపే డెబిట్ కార్డ్ డిజిటల్ చెల్లింపులకు లావాదేవీలను ప్రోత్సహించాలని అభ్యర్థించింది.
5) దేశవ్యాప్తంగా డిజిటల్ చెల్లింపులను ప్రోత్సహించేందుకు భారత ప్రభుత్వం పలు కార్యక్రమాలు చేపడుతోంది. గత సంవత్సరాల్లో, డిజిటల్ చెల్లింపు లావాదేవీలు అద్భుతమైన వృద్ధిని సాధించాయి. కోవిడ్-19 సంక్షోభ సమయంలో, డిజిటల్ చెల్లింపులు చిన్న వ్యాపారులతో సహా వ్యాపారాల పనితీరును సులభతరం చేశాయి మరియు సామాజిక దూరాన్ని కొనసాగించడంలో సహాయపడింది. యూ పీ ఐ డిసెంబర్ 2022 నెలలో ₹ 12.82 లక్షల కోట్ల విలువైన 782.9 కోట్ల డిజిటల్ చెల్లింపు లావాదేవీల రికార్డును సాధించింది.
ఈ ప్రోత్సాహక పథకం పటిష్టమైన డిజిటల్ చెల్లింపు పర్యావరణ వ్యవస్థను నిర్మించడానికి మరియు రూపే డెబిట్ కార్డ్ మరియు భీం - యూ పీ ఐ డిజిటల్ లావాదేవీలను ప్రోత్సహించడానికి వీలు కల్పిస్తుంది. 'సబ్కా సాథ్, సబ్కా వికాస్' లక్ష్యానికి అనుగుణంగా, ఈ పథకం యూ పీ ఐ లైట్ మరియు యూ పీ ఐ 123 పే లను స్నేహపూర్వక వినియోగదారు డిజిటల్ చెల్లింపుల పరిష్కారాలుగా ప్రోత్సహిస్తుంది మరియు దేశంలో, అన్ని రంగాలు మరియు విభాగాలలో డిజిటల్ చెల్లింపులను మరింత లోతుగా చేయడానికి వీలు కల్పిస్తుంది.